An Awesome Wave

An Awesome Wave — ინგლისური ინდი-როკ ჯგუფის, alt-J-ს (∆), სადებიუტო სტუდიური ალბომი, გამოშვებელი 2012 წლის 25 მაისს Infectious Records-ის მიერ. ალბომში შევიდნენ სინგლები: „Matilda/Fitzpleasure”, „Breezeblocks” და „Tessellate”. მან მიაღწია მეცამეტე პოზიციას ბრიტანეთის ალბომების ჩარტი-ში და ასევე მოხვდა ბელგიის, საფრანგეთის, ნიდერლანდის და შვეიცარიის ჩარტებში. An Awesome Wave-მა 2012 წელს მოიგო ბრიტანული ჯილდო Mercury Prize, ხოლო 2013–ში Ivor Novello Awards–ზე ის წლის ალბომად გამოცხადდა.

ალბომის გარეკანი
ალბომის გარეკანი წარმოადგენს მდინარე განგის (ბანგლადეში) დელტის მრავალფენიან რადარულ სურათს. ფოტოსურათები თითოეული ფენისთვის ევროპული კოსმოსური სააგენტოს თანამგზავრმა ცალ-ცალკე გადაიღო, 2009 წლის 20 იანვარს, 24 თებერვალს და 31 მარტს. კომბინირებულ სურათზე, სახელად „განგის თვალისმომჭრელი დელტა”, ასახულია უმრავი ფერი,  რაც გამომდინარობს რადიაციის გავლენის ვარიაციებისგან სამ სხვადასხვა დროს გადაღებულ ფოტოზე.

კრიტიკული შეფასება

ალბომმა მუსიკალური კრიტიკოსების უმრავლესობისგან დადებითი შეფასებები მიიღო. საიტზე Metacritic, რომელიც ანიჭებს ნაწარმოებებს გათანაბრებულ ქულას (100-დან) გავლენიანი კრიტიკოსების მიმოხილვებზე დაყრდნობით, ალბომმა მიიღო საშუალო ქულა 71, რაც მიუთითებს „ძირითადად დადებით მიმოხილვებზე”. ენდი ბეიბერმა, musicOMH-ის რედაქტორმა, შეაქო ჯგუფის უნარი გააერთიანონ განსხვავებული მუსიკალური ჟანრები და ინსტრუმენტები, ისე, რომ ეს არ ჩანს იძულებითად ან ზედმეტად გართულებულად. ანალოგიურად ჯენ ლონგმა, BBC Music-დან, აღნიშნა, რომ An Awesome Wave „მოიცავს ყველა რეალურ იდეას, ჟანრს და გავლენას, რომელიც შეიძლება იყოს მოქცეული გიტარული მუსიკის ქოლგის ქვეშ” და უწოდა მას „მშვენიერი პოპ-სიმღერების სრულიად გასაგები და მისაწვდომი კრებული”.

სინგლები
 „Matilda/Fitzpleasure”, პირველი სინგლი ალბომიდან, გამოვიდა 2012 წლის 24 თებერვალს. ჯგუფის გამარჯვებას Mercury Prize-ზე მოჰყვა „Matilda”-ს ხელახალი გამოცემა 2012 წლის 10 დეკემბერს.
 „Breezeblocks”, როგორც მეორე სინგლი ალბომიდან, გამოვიდა  2012 წლის 18 მაისს. 
 „Tessellate”, მესამე სინგლი ალბომიდან, გამოვიდა 2012 წლის 13 ივლისს.
 „Something Good”, მეოთხე სინგლი ალბომიდან, გამოვიდა 2012 წლის 28 სექტემბერს.
 „Dissolve Me”, მეხუთე და უკანასკნელი სინგლი ალბომიდან, გამოვიდა 2013 წლის 18 მარტს.

სიმღერების სია

პერსონალი
კრედიტები აღებულია An Awesome Wave-ის ბუკლეტიდან.

 ჩარლი ენდრიუ — პროდიუსერი
 დიკ ბითემი — მასტერინგი
 მარკ ბიშოპი — პროდიუსერი („Hand-Made”)
 ევროპული კოსმოსური სააგენტო — გარეკანის ფოტოს მომწოდებელი
 რეიჩელ ლენდერი — ჩელო
 კირსტი მენგენი — სიმებიანი ინსტრუმენტების არანჟირება (ყველა სიმღერაში); ვიოლინო („Tesselate”, „Taro”)
 წმინდა რონანის სკოლის გუნდი  — დამატებითი ვოკალი („Bloodflood”, „Taro”)

ჩარტები

ყოველკვირეული ჩარტები
ჩარტი (2012–13)პოზიციაავსტრალიის ალბომების ჩარტი9ავსტრალიის საცეკვაო ალბომების ჩარტი2ბელგიის ალბომების ჩარტი (ფლანდრია)17ბელგიის ალბომების ჩარტი (ვალონია)51დანიის ალბომების ჩარტი34ნიდერლანდის ალბომების ჩარტი18საფრანგეთის ალბომების ჩარტი45ირლანდიის ალბომების ჩარტი11ირლანდიის ინდი-ალბომების ჩარტი1ახალი ზელანდიის ალბომების ჩარტი24შოტლანდიის ალბომების ჩარტი17შვეიცარიის ალბომების ჩარტი39ბრიტანეთის ალბომების ჩარტი13ბრიტანეთის ინდი-ალბომების ჩარტი1აშშ-ის Billboard 20080აშშ-ის ალტერნატიული ალბომები18აშშ-ის როკ-ალბომები25

ჩარტები წლის ბოლოს
ჩარტი (2012)პოზიციაავსტრალიის საცეკვაო ალბომების ჩარტი20ბელგიის ალბომების ჩარტი (ფლანდრია)97

ჩარტი (2013)პოზიციაავსტრალიის ალბომების ჩარტი48ავსტრალიის საცეკვაო ალბომების ჩარტი6ბელგიის ალბომების ჩარტი (ფლანდრია)48ბელგიის ალბომების ჩარტი (ვალონია)173აშშ-ის Billboard 200150აშშ-ის ალტერნატიული ალბომები32აშშ-ის როკ-ალბომები36

სერტიფიცირება

გამოცემის ისტორია
რეგიონითარიღიფორმატი(ები)ლეიბლიბრიტანეთი 

 25 მაისი 2012ციფრულიInfectious Music28 მაისი 2012CD, LPაშშ 

 18 სექტემბერი 2012CD, LP, ციფრულიCanvasback, Atlantic Records

რესურსები ინტერნეტში
An Awesome Wave საიტზე MusicBrainz

სქოლიო

კატეგორია:2012 წლის ალბომები
კატეგორია:Alt-J-ს ალბომები
კატეგორია:Atlantic Records-ის ალბომები
კატეგორია:Mercury Prize-ის მფლობელი ალბომები
კატეგორია:ინგლისურენოვანი ალბომები